open-index/open-wikipedia-markdown huggingface dataset:
Pekka Puustinen (diplomaatti)

**Pekka Puustinen** (s. 19. huhtikuuta 1963) on suomalainen diplomaatti. Hän on toiminut vuodesta ulkoministeriön palveluista vastaavana alivaltiosihteerinä. Sitä ennen hän toimi Pariisissa pysyvän OECD- ja Unesco-edustuston päällikkönä 1. syyskuuta 2016 alkaen. Hän siirtyi tehtävään ulkoasiainministeriön kehityspoliittisen osaston osastopäällikön virasta ja oli sitä ennen eri tehtävissä kehityspoliittisella osastolla, muun muassa toimialapolitiikan yksikön päällikkönä.

Puustinen tuli ulkoministeriön palvelukseen vuonna 1991. Hän on työskennellyt valtiosihteerien virkamiessihteerinä, henkilöstöhallintotehtävissä sekä Amerikan ja Aasian osaston apulaisosastopäällikkönä. Hän työskenteli 1997–2000 suurlähetystöissä Bonnissa ja Berliinissä sekä Suomen EU-edustustossa Brysselissä. Ennen ulkoministeriöuraansa hän oli Keskisuomalaisen vapaana toimittajana Latinalaisessa Amerikassa sekä YK:n kehitysohjelman UNDP:n palveluksessa Keski-Amerikassa.

Puustinen valittiin ulkoasiainhallinnon Vuoden esimieheksi 2005.

## Lähteet
Sähköherkkyyssäätiö

**Sähköherkkyyssäätiö** sr on säätiörekisteriin rekisteröity suomalainen säätiö, jonka tarkoituksena on tukea sähköherkkien toimintakykyä ja hyvinvointia ja edistää sähköherkkyyden tutkimusta.

Sähköherkkyyssäätiö on perustettu ja rekisteröity marraskuussa 2016 ja aloittanut toimintansa keväällä 2017. Säätiöllä on toimipaikka Helsingissä ja Turussa. Lokakuussa 2017 Sähköherkkyyssäätiö avasi vertaistukipuhelimen ja sähkömagneettisten kenttien mittauspalvelun.

## Kritiikkiä
Ylen tutkivan journalismin ohjelman MOT:n mukaan säätiö on muun muassa rahoittanut 5g-matkapuhelinverkon rakentamista vastustavan kampanjan mainoskuluja ja neuvonut säteilystä huolestuneita ihmisiä jopa harkitsemaan asunnostaan muuttamista. Säätiön edustajat kieltäytyivät haastattelusta eikä säätiö perustellut MOT:lle, miksi se neuvoo ihmisiä näin.

MOT:n mukaan säätiön keskeisintä toimintaa on sähköherkkien neuvonta ja apuvälinelainaamon pyörittäminen. Säätiö on lainannut ensimmäisten toimintavuosiensa aikana apuvälineitä yli sadalle henkilölle. Säätiö lainaa apuvälineitä ilmaiseksi. Mikäli lainaaja haluaa kokeilujakson jälkeen ostaa välineet itselleen, säätiö tarjoaa kauppiaiden yhteystietoja.

MOT:n mukaan mobiilisäteilyltä suojaavat välineet ovat kasvava bisnes, joka pohjaa kyseenalaisiin väitteisiin säteilyn vaarallisuudesta. Yksikään Ylen haastattelemista lääketieteen asiantuntijoista ei suositellut mobiilisäteilyltä suojautumista, koska oireet eivät johdu säteilystä vaan nosebo-ilmiöstä, jolloin apuvälineiden käyttö voi pikemminkin pahentaa oireita kuin vähentää niitä.

## Katso myös

* Sähköherkkyys
* Ympäristöherkkyys

## Lähteet

## Aiheesta muualla
Axel Haglund

**Axel Matias Haglund** (16. joulukuuta 1884 Helsinki – 21. helmikuuta 1948 Riihimäki) oli suomalainen soudun olympiaedustaja. Hän kilpaili Tukholman olympialaisissa 1912, jossa hän karsiutui yksikössä ensimmäisellä kierroksella hävittyään sittemmin pronssia saavuttaneelle Kanadan Everard Butlerille.

## Lähteet

* 
* 

### Viitteet
Oskar Forsman

**Oskar Edvin Forsman** (13. elokuuta 1878 Espoo – 19. joulukuuta 1957 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.

## Lähteet

* 
* 

### Viitteet
Furor (P46)

**Furor** (runokonumero P46) on Espanjan laivaston vuonna 2017 vesillelaskettu Meteoro-luokan ulkovartiolaiva ().

## Valmistus

Alus tilattiin 7. toukokuuta 2014 Navantialta, missä köli laskettiin 29. huhtikuuta 2016. Alus laskettiin vesille 8. syyskuuta 2017 ja se otettiin palvelukseen 21. tammikuuta 2019.

## Palvelus
Alus on palveluksessa.

## Lähteet
Luettelo yleisurheilun olympiaennätyksistä

**[[Yleisurheilu olympialaisissa|Yleisurheilu]]** on kuulunut nykyaikaisten olympialaisten ohjelmaan olympiahistorian alusta alkaen, vuodesta 1896. Pariisin 2024 olympialaisissa sekä miehillä että naisilla on 23 kilpailutapahtumaa. Näistä tapahtumista 21 on samoja. Miesten moniottelulaji on kymmenottelu ja naisilla seitsenottelu. Pika-aitajuoksun juoksumatka on miehillä 110 metriä ja naisilla 100 metriä. Lisäksi ohjelmistossa on kaksi sekalajia; 4×400 metrin sekaviesti ja maratonkävelyn sekaviesti.

Olympiahistorian alkuaikoina ennätykset vaihtuivat huomattavasti nykyistä useammin ja varhaiset ennätykset ovat hyvinkin kaukana nykytasosta. Myöskään tilastointi ei ollut samalla tasolla, automaattinen ajanotto oli käytössä jo vuonna 1932, mutta tuli viralliseksi vasta vuonna 1972. Tietokoneavusteinen tilastointi on ollut käytössä vuodesta 1964.

Vanhin edelleen voimassa oleva olympiaennätys on Bob Beamonin pituushyppytulos 890 vuoden 1968 Mexicon olympialaisissa. Hänen tuloksensa oli myös maailmanennätys 23 vuoden ajan, ennen kuin Mike Powell hyppäsi pidemmälle vuoden 1991 Tokion MM-kilpailuissa.

Joitakin olympiaennätyksiä on rikottu, mutta tulokset on myöhemmin kumottu. Vuonna 1988 Ben Johnson teki olympia- ja maailmanennätyksen 100 metrin juoksussa, mutta tulos hylättiin myöhemmin anabolisten steroidien käytön vuoksi. Vuonna 2004 Róbert Fazekas teki kiekonheiton olympiaennätyksen, mutta hänet hylättiin dopingrikkeen vuoksi. Lontoon vuoden 2012 kisojen 50 kilometrin kävelyssä Venäjän Sergei Kirdjapkin voitti olympiakultaa olympiaennätysajalla, mutta hänen tuloksensa hylättiin neljä vuotta myöhemmin dopingrikkeen tultua ilmi. Olympiakulta myönnettiin Australian Jared Tallentille, joka sai myös nimiinsä olympiaennätyksen samassa kilpailussa saavuttamallaan ajalla.

Jamaikan Usain Boltilla on hallussaan eniten voimassa olevia olympiaennätyksiä. Hänen nimissään on henkilökohtaiset olympiaennätykset miesten 100 metrin ja 200 metrin matkoilta, sekä lisäksi Jamaikan 4×100 metrin viestijoukkueen ennätys. Kaksi nykyistä olympiaennätystä on Yhdysvaltain Jackie Joyner-Kerseellä naisten pituushypyssä ja seitsenottelussa.

## Miesten ennätykset

Lähde: 
**WR** = Nykyinen maailmanennätys

## Naisten ennätykset

Lähde: 
**WR** = Nykyinen maailmanennätys

## Sekalajien ennätykset
Lähde: 

## Lähteet
Kala (albumi)

__NOTOC__

**Kala** on dance-artisti M.I.A:n toinen studioalbumi, jonka julkaisi XL Recordings ja Interscope Records 8. elokuuta 2007. Albumi oli nimetty M.I.A:n äidin mukaan, jonka ongelmat oli yleinen aihe albumissa. M.I.A:n suunnittelemat nauhoitussessiot Amerikassa epäonnistui, koska hänen viisuminsa hylättiin.

Albumissa esiintyy kappale *Paper Planes*, jota käytetään paljon mediassa. Kappale esiintyy Far Cry 3 -pelissä  ja Slumdog Millionaire -elokuvassa  M.I.A. järjesti People Vs Money Tourin albumin julkaisun jälkeen. Hän peruutti kesken kiertueen Euroopassa ja Englannissa pidettävät live-esiintymiset henkisen väsymyksen takia. 

## Kappaleet

#
#
#
#
#
#
#
#
#
#
#
#

## Arvostelut

* Metacritic: 87/100 
* Pitchfork: 8.9/10 
* Rolling Stone  

## Lähteet
Bruttomeno

**Bruttomeno** tarkoittaa menoa, josta ei ole vähennetty mitään. Bruttomenosta ei vähennetä menoa pienentäviä eriä kuten esimerkiksi saatuja alennuksia.

## Katso myös
* Bruttotulo

## Lähteet
* Taloustiedon taloussanasto, Taloustieto r.y. 1987,
The Principle of Moments

__NOTOC__
**The Principle of Moments** on englantilaisen rocklaulaja Robert Plantin toinen studioalbumi. Albumi julkaistiin 11. heinäkuuta 1983.

## Kappaleet
### A-puoli
# 
# 
# 
# 

### B-puoli
# 
# 
# 
# 

## Arvostelut
* Allmusic: 
* Rolling Stone: 

## Lähteet
Bruttohinta

**Bruttohinta** tarkoittaa kokonaishintaa, josta ei ole vähennetty alennuksia. Bruttohinnan vastinpari on nettohinta.

**Bruttohintaperiaate** tarkoittaa kaupankäynnissä hinnoittelua, jossa jakelutien ylempi porras määrää myyntihinnan, jolla alemman portaan (jälleenmyyjän) tulee myydä tuote eteenpäin. Tästä bruttohinnasta lasketaan jälleenmyyjälle alennus. Suomessa bruttohintaperiaatteen käyttö on ilman lupaa kielletty.

## Lähteet
Nettoverotus

**Nettoverotus** tarkoittaa sellaista verotusta, jossa bruttotuloista saadaan vähentää verovähennyksinä tulojen hankkimisesta tai säilyttämisestä aiheutuneita menoja.

Suomen tuloverotus on nettoverotusta.

## Lähteet
Bürkert

**Bürkert Fluid Control Systems** (Christian Bürkert GmbH & Co. KG) on saksalainen nestemäisten ja kaasumaisten prosessien mittaus- ja valvontajärjestelmien valmistaja, jonka pääpaikka on Ingelfingenissä. Bürkertin historia alkaa vuodesta 1946. Yrityksen perustajalla Christian Bürkertillä oli idea innovatiivisten tuotteiden valmistamisesta ja kehittämisestä sen ajan perustarpeisiin. Yritystoiminta aloitettiin valmistamalla termostaatteja uuneihin ja lämmönsäätelyjärjestelmiä jalkojen lämmitysmattoihin sekä hautomakoneisiin.

## Segmentit
*Vedenkäsittely
*Kaasun käsittely
*Hhygieeniset prosessit
*Mikro

## Lähteet
Nettohinta

**Nettohinta** tarkoittaa hintaa, josta on vähennetty alennukset. Nettohinta voi tarkoittaa myös hintaa, josta ei ole tarkoitettu tehtäväksi mitään vähennyksiä. Nettohinnalla voidaan myös ymmärtää hintaa ilman arvonlisäveroa.

Nettohinnan vastinpari on bruttohinta.

## Katso myös
* Nettolaskutus

## Lähteet
* Taloustiedon taloussanasto, Taloustieto r.y. 1987,
Sakari Paasonen

**Sakari Johannes Paasonen** (12. lokakuuta 1935 Mäntyharju – 7. marraskuuta 2020 Hollola) oli suomalainen ampuja. Hän kilpaili pistoolilajeissa olympialaisissa vuosina 1988 ja 1992 sekä saavutti joukkuekilpailussa EM-pronssia vuonna 1989.

Paasonen sijoittui Soulin olympialaisissa 1988 ilmapistoolikilpailussa 18:nneksi ja vapaapistoolikilpailussa 19:nneksi. Barcelonan olympialaisissa 1992 hän oli ilmapistoolilla viides ja vapaapistoolilla yhdestoista. MM-kilpailuissa hän oli 22:s vapaapistoolilla ja 58:s ilmapistoolilla vuonna 1983, 28:s vapaapistoolilla ja 43:s ilmapistoolilla vuonna 1986, yhdeksäs ilmapistoolilla vuonna 1987, yhdeksäs ilmapistoolilla ja 30:s vapaapistoolilla vuonna 1990 sekä 26:s vapaapistoolilla vuonna 1994. EM-kilpailuissa hän saavutti ilmapistoolin joukkuekilpailussa pronssia vuonna 1989 ja oli ilmapistoolin henkilökohtaisessa kilpailussa parhaimmillaan viides vuonna 1986, kymmenes vuonna 1990, yhdestoista vuonna 1992 sekä kolmastoista vuonna 1982.

Seuratasolla Paasonen edusti Lahden Ampumaseuraa. Hän voitti Suomen-mestaruuden henkilökohtaisissa lajeissa 12 kertaa, ilmapistoolilla vuosina 1979-1980, ilmapistoolin sisäratakilpailussa 1980, 1982-1983 ja 1986 sekä vapaapistoolilla vuosina 1980, 1983, 1986, 1988, 1993 ja 1995. Joukkuekilpailuissa hän voitti yhdeksän Suomen-mestaruutta.

Paasosen henkilökohtainen ennätystulos oli vapaapistoolilla 572 ja ilmapistoolilla Suomen-ennätys 585, molemmat vuodelta 1991.

## Lähteet
* 
* 
* 

### Viitteet
Tritonuskorvaus

**Tritonuskorvauksella** tarkoitetaan musiikissa dominanttiseptimisoinnun korvaamista siitä tritonuksen päässä olevalla toisella dominanttiseptimisoinnulla. Sitä käytetään paljon lähinnä jazzmusiikissa.

Tritonuskorvaus säilyttää dominanttiseptimisoinnulle ominaisen tritonusintervallin eli asteikon 4. ja 7. sävelen. Lisäksi siinä on kaksi asteikkoon kuulumatonta säveltä alennettu 2. ja alennettu 6. sävel. Niillä on pyrkimys purkautua asteikon 1. ja 5. sävelelle eli toonikasoinnulle. Tällöin tritonuskorvaussoinnulla on sama toiminnallinen ominaisuus kuin alkuperäisellä dominanttiseptimisoinnulla eli pyrkimys purkautua toonikalle.

Seuraavassa on C-duurin dominanttiseptimisointu G7 ja sen tritonuskorvaussointu Db7. Siinä tritonusintervalli on G7 soinnun f ja h sävelten välillä. Vastaavasti Db7 soinnusta tritonus löytyy f sävelen ja ces sävelen väliltä. Ces sävel on enharmonisesti sama kuin h sävel.

Esimerkkinä tritonuskorvauksen käytöstä olkoon tavanomainen sointukulku IIm7-V7-Imaj7, joka reaalisoinnuilla merkittynä C duurissa on Dm7-G7-Cmaj7. Tritonuskorvauksella se muuttuu muotoon Dm7-Db7-Cmaj7. Jättämällä kvintit pois saadaan seuraavassa olevat sointukulut. Tällöin tritonuskorvauksella on saatu bassoon kromaattisesti eli puolisävelaskelin aleneva sävelkulku.

Nuottien alla olevissa sointuastemerkinnöissä Vs tarkoittaa viidennen asteen soinnun tritonuskorvausta.

## Lähteet
Cowpensin taistelu

**Cowpensin taistelu** käytiin Yhdysvaltain vapaussodan aikana 17. tammikuuta 1781 yhdysvaltalaisten ja brittiläisten sotilaiden välillä Etelä-Carolinan rajaseudulla nykyisessä Cherokeen piirikunnassa. Taistelussa yhdysvaltalaisia joukkoja johti prikaatikenraali Daniel Morgan ja brittiläisiä joukkoja everstiluutnantti Banastre Tarleton.

Cowpensin taistelu oli amerikkalaisten kannalta merkittävä käännekohta Etelä-Carolinan valloituksessa brittiläisiltä, joka myös vesitti brittiläisten tavoitteita edetä Pohjois-Carolinaan.

## Lähteet
Jouni Vainio

**Jouni Antero Vainio** (s. 13. lokakuuta 1960 Mäntsälä) on suomalainen ampuja. Hän kilpaili pistoolilajeissa olympialaisissa vuonna 1988 ja voitti joukkuekilpailuissa maailman- ja Euroopan-mestaruuksia.

Vainio sijoittui Soulin olympialaisissa 1988 olympiapistoolikilpailussa 31:nneksi ja ilmapistoolikilpailussa 39:nneksi. Hän voitti maailmanmestaruuden vakiopistoolin joukkuekilpailussa vuonna 1994 sekä MM-pronssia isopistoolin joukkuekilpailussa 1982 ja vakiopistoolin joukkuekilpailussa 1986. Henkilökohtaisissa kilpailuissa hän sijoittui parhaimmillaan kuudenneksi isopistoolilla vuonna 1982 ja 11:nneksi olympiapistoolilla 1986. Vuoden 1987 EM-kilpailuissa hän voitti kultaa iso- ja vakiopistoolin joukkuekilpailuissa sekä saavutti hopeaa isopistoolin henkilökohtaisessa kilpailussa ja pronssia vakiopistoolin henkilökohtaisessa kilpailussa. Vuoden 1991 EM-kilpailuissa hän sai hopeaa isopistoolin henkilökohtaisessa ja joukkuekilpailussa sekä pronssia vakiopistoolin joukkuekilpailussa.

Seuratasolla Vainio edusti Hyvinkään Metsästys- ja Ampumaseuraa. Hän voitti Suomen-mestaruuden olympiapistoolilla vuosina 1980, 1983, 1987 ja 1991–1992 sekä isopistoolilla 1983, 1992 ja 1997.

Vuonna 1989 Vainio jäi dopingtestissä kiinni beetasalpaajan käytöstä ja sai Suomen Ampujainliitolta 18 kuukauden kansallisen kilpailukiellon ja 24 kuukauden kansainvälisen kilpailukiellon.

## Lähteet
* 

### Viitteet
Timo Näveri

**Timo Juhani Näveri** (s. 6. heinäkuuta 1956 Sodankylä) on suomalainen ampuja. Hän kilpaili pistoolilajeissa olympialaisissa vuonna 1992 Barcelonassa ja sijoittui vapaapistoolilla 31:nneksi sekä ilmapistoolilla 39:nneksi. MM-kilpailuissa Näveri sijoittui 11:nneksi vapaapistoolilla vuonna 1990 ja 43:nneksi ilmapistoolilla vuonna 1994.

Seuratasolla Näveri edusti Orimattilan Jymyä. Hän voitti henkilökohtaisen Suomen-mestaruuden ilmapistoolilla vuonna 1990.

## Lähteet
* 

### Viitteet
Maialen Chourraut

**Maialen Chourraut Yurramendi** (s. 8. maaliskuuta 1983 Lasarte-Oria) on espanjalainen koskimelonnan olympiavoittaja.

## Ura ja elämä

Chourraut kilpaili aikuisten arvokilpailuissa ensimmäisen kerran vuonna 2002. Ensimmäisen arvokisamitalin hän sai kotimaassaan Espanjassa La Seu d'Urgellissa vuonna 2009 järjestetyissä MM-kilpailuissa, joissa hän voitti hopeaa koskimelonnan kajakkiyksiköiden kilpailussa. Kaksi vuotta myöhemmin hän sai pronssia Bratislavassa maailmanmestaruuskilpailuissa. Euroopan-mestaruuskilpailuissa hän on saanut kolme mitalia (yksi kulta ja kaksi hopeaa).

Ensimmäisen olympiamitalinsa, pronssin, Chourraut sai Lontoossa vuonna 2012. Olympiakultaa hän voitti Riossa 2016. Viisi vuotta myöhemmin Chourraut saavutti Tokion olympialaisissa olympiahopeaa. 

Chourraut on naimisissa Xabier Extanizin kanssa, ja heillä on tytär Ane (s. 2013).

## Lähteet

## Aiheesta muualla
Kurt Thune

**Kurt Einar Thune** (s. 18. elokuuta 1953 Tukholma, Ruotsi) on Ruotsia ja Suomea edustanut ampuja. Hän kilpaili kiväärilajeissa ja osallistui olympialaisiin Soulissa 1988.

Thune saavutti EM-kilpailuissa hopeaa vapaakiväärin polviasentokilpailussa vuonna 1981 Ruotsin edustajana. Suomen kansalaisuuden hän sai vuonna 1988 ja kilpaili samana vuonna Soulin olympialaisissa, jossa hän sijoittui pienoiskiväärin makuuasentokilpailussa 24:nneksi ja 3&nbsp;×&nbsp;40 laukauksen täysottelussa 34:nneksi. Hän voitti Suomen-mestaruuden pienoiskiväärin täysottelussa ja ilmakivääriammunnassa vuonna 1985. Seuratasolla Thune edusti Poliisien Ampumaseuraa, jonka riveissä hän voitti myös joukkuekilpailun Suomen-mestaruuksia.

Kurt Thunen vaimo Leena Melartin-Thune (o.s. Melartin) on ilmakivääriammunnan joukkuekilpailun maailmanmestari.

## Lähteet
* 

### Viitteet
Timo Nieminen (ampuja)

**Timo Väinö Nieminen** (s. 2. maaliskuuta 1951 Orimattila) on suomalainen ampuja. Hän kilpaili haulikkoammunnassa olympialaisissa vuosina 1984 ja 1988 sekä saavutti EM-kisoissa mitaleja.

Nieminen sijoittui Los Angelesin olympialaisissa 1984 olympiatrapissa neljänneksi ja neljä vuotta myöhemmin Soulin olympialaisissa 43:nneksi. MM-kilpailuissa hän oli trapissa 16:s vuonna 1986 ja yhdeksäs vuonna 1990. EM-kilpailuissa hän saavutti hopeaa joukkuekilpailussa vuonna 1981 sekä pronssia joukkuekilpailussa vuonna 1983 ja henkilökohtaisessa kilpailussa vuonna 1984. Vuoden 1983 EM-kilpailujen henkilökohtaisessa kisassa hän sijoittui viidenneksi.

Seuratasolla Nieminen edusti Lahden Ampumaseuraa, Orimattilan Jymyä ja Orimattilan Urheiluampujia. Hän voitti henkilökohtaisen Suomen-mestaruuden olympiatrapissa vuosina 1976–1983, 1985–1986 ja 1992. Lisäksi hän voitti mestaruuksia automaattitrapissa sekä joukkuekilpailuissa.

## Lähteet
* 
* 

### Viitteet
Luettelo Yhdistyneiden kansakuntien turvallisuusneuvoston päätöslauselmista (1994–1995)

Tämä on luettelo Yhdistyneiden kansakuntienturvallisuusneuvoston päätöslauselmista 901  - 1000, jotka hyväksyttiin 4. marraskuuta 1994 ja 23. kesäkuuta 1995 välisenä aikana.
Luettelo Lapinlahden julkisista taideteoksista ja muistomerkeistä

**Luettelo Lapinlahden julkisista taideteoksista ja muistomerkeistä** sisältää Lapinlahden kunnassa olevat pysyvät patsaat, muistomerkit ja muistolaatat. Lapinlahteen on liitetty Varpaisjärven kunta.

__TOC__

## Julkiset taideteokset, muistomerkit ja muistolaatat

## Lähteet
* 

### Viitteet
Juho Grönholm

**Juho Emil Grönholm** (s. 11. marraskuuta 1975 Helsinki) on suomalainen arkkitehti.

Grönholmin vanhemmat ovat johtaja Birger Grönholm ja tutkija Kaisa Grönholm. Hänen avopuolisonsa vuodesta 2009 on arkkitehti Riikka Ylimäki. Grönholm valmistui arkkitehdiksi Teknillisestä korkeakoulusta 2001. Hän työskenteli useissa eri arkkitehtitoimistoissa 1996–2004, kunnes tuli 2004 Arkkitehtitoimisto ALAn osakkaaksi. Toimiston palkittuja suunnitelmia, joiden tekemiseen Grönholm on osallistunut, on muun muassa vuonna 2011 valmistunut teatteri- ja konserttitalo Kilden Kristiansandissa Norjassa. Rakennustietosäätiö RTS:n Pietilä-palkinnon toimisto sai 2008. Grönholm on arkkitehdin työnsä ohella toiminut arkkitehtuurin tuntiopettajana 2003–2005 ja vuodesta 2011.

Grönholm voitti kollegoineen Helsingin keskustakirjaston suunnittelukilpailun vuonna 2013. . Vuonna 2018 valmistunut Helsingin keskustakirjasto Oodi on saanut laajalti kiitosta niin kotimaisissa kuin ulkomaisissakin medioissa valmistuttuaan, ja oli ehdolla mm. Mies Van der Rohe -palkinnon saajaksi.

## Kuvia tuotannosta

Kilden teater og konserthus.jpg| Kilden, Norja (2012).
Oodi July 2019 6.jpg| Helsingin keskustakirjasto Oodi (2018).
Hotelli Marriott keväällä 2022.jpg| Hotelli Marriott, Tampere (2020).


## Lähteet

## Aiheesta muualla
* Kun arkkitehdin kunnianhimo ja kaupunkilaisten toiveet kohtaavat
Nettopalkka

**Nettopalkka** eli *käteen jäävä palkka* tarkoittaa palkansaajalle palkkapäivänä maksettavaa rahasummaa. Nettopalkka saadaan vähentämällä bruttopalkasta pidätettävät verot ja muut maksut. Vähennettäviä summia ovat ennakonpidätys ja eräät palkasta pidätettävät maksut, kuten työeläkemaksu.

Nettopalkan suuruuteen vaikuttavat bruttopalkan suuruuden lisäksi eri maksujen pidätysprosentit.

## Katso myös
* Bruttopalkka
* Palkka

## Lähteet
Luettelo Sauvon julkisista taideteoksista ja muistomerkeistä

**Luettelo Sauvon julkisista taideteoksista ja muistomerkeistä** sisältää Sauvon kunnassa olevat pysyvät patsaat, muistomerkit ja muistolaatat. Sauvoon on liitetty Karunan kunta.

__TOC__
## Julkiset taideteokset, muistomerkit ja muistolaatat

}
|Karunan hautausmaa, Karunan kirkkotie 66
|Karuna
|
|
|1936 (1935)
|
|
|-
|Menneiden polvien muistolle, Sauvo
|Sauvon hautausmaa, Sauvontie 50
|Sauvo
|
|
|
|
|
|-
|Sandön meritaistelu -muistolaatta, Suomen sota
|Karunan kirkon lähistö, Karunan kirkkotie 66
|Karuna
|
|, 
|2008
|
|
|-
|Sankarimuistomerkki, Karuna
|Karunan kirkon sankarihautausmaa, Karunan kirkkotie 66
|Karuna
|
|
|1940
|
|
|-
|Sankarimuistomerkki *Katse kohti tulevaisuutta*, Sauvo
|Sauvo kirkon sankarihautausmaa, Sauvontie 50
|Sauvo
|
|
|1946
|
|
|-
|Tallholman meritaistelun muistolaatta, Suomen sota 
|Karunan kirkon lähistö, Karunan kirkkotie 66
|Karuna
|
|, 
|2008
|
|
|-
|Veteraanikivi, Sauvo
|Seuralan kylätalon piha, Seuralantie 4
|Sauvo
|
|
|1990
|
|

|}

## Lähteet
Bruttopalkka

**Bruttopalkka** tarkoittaa palkan määrää ennen palkasta pidätettäviä veroja ja muita maksuja. Bruttopalkka on yleensä suurempi kuin palkansaajalle palkkapäivänä maksettava nettopalkka.

Bruttopalkkaan voi kuulua rahapalkan lisäksi luontoisetuja. 

Työsopimuksissa, lehtiartikkeleissa ja tilastoissa esiintyvät palkat ovat tavallisesti bruttopalkkoja. On yleistä, että bruttopalkalla tarkoitetaan kuukausipalkkaa, mutta sillä voidaan tarkoittaa muutakin palkkaa, esimerkiksi tuntipalkkaa.

## Lähteet
* Vero.fi: Kun kotitalous palkkaa työntekijän Miten nettopalkka lasketaan?
* Palkkaus.fi: Palkka – Mitä jokaisen työntekijän tulee tietää? 
* SAK: Palkka
Samuli Woolston

**Samuli William Woolston** (s. 19. joulukuuta 1975 Helsinki) on suomalainen arkkitehti.

Woolston syntyi tutkija, arkkitehti George Woolstonin ja aluearkkitehti Taru Tyynilän perheeseen. Woolston opiskeli arkkitehtuuria Edinburghin yliopistossa 1996–1997, arkkitehdiksi hän valmistui Teknillisestä korkeakoulusta 2003. Hän työskenteli eri arkkitehtitoimistoissa 1996 ja 1998–2005, Arkkitehtitoimisto ALAn osakas hänestä tuli 2004. Toimiston palkittuja suunnitelmia on muun muassa vuonna 2011 valmistunut teatteri- ja konserttitalo Kilden Kristiansandissa Norjassa. Rakennustietosäätiö RTS:n Pietilä-palkinnon toimisto sai 2008. Woolston on toiminut myös arkkitehtuurin tuntiopettajana ja arkkitehtuurin teorian opintostudion vetäjänä, samoin kuin ollut muun muassa SAFAn kilpailujaoston puheenjohtaja.

Woolston voitti kollegoineen Helsingin keskustakirjaston suunnittelukilpailun vuonna 2013.

## Kuvia tuotannosta

Kilden teater og konserthus.jpg| Kilden, Norja (2012).
Oodi July 2019 6.jpg| Helsingin keskustakirjasto Oodi (2018).
Hotelli Marriott keväällä 2022.jpg| Hotelli Marriott, Tampere (2020).


## Lähteet
Tapani Mustonen

**Tapani Mustonen** (s. 1961 Turku) on suomalainen arkkitehti (SAFA).

Mustonen on kotoisin Karhulasta. Hän on valmistunut Tampereen teknillisestä korkeakoulusta vuonna 1993. Hän on perehtynyt Alvar Aallon arkkitehtuuriin ja suunnittelee paljon korjaustöitä. Hän toimi pääsuunnittelijana Viipurin kirjaston korjauksessa.

Tapani Mustonen on saanut vuonna 2014 arkkitehtuurin valtionpalkinnon.

Arkkitehti Tapani Mustonen on perustanut Arkkitehdit Mustonen Oy:n, arkkitehtitoimiston osakkaina ovat arkkitehdit Tapani Mustonen, Olli Helasvuo, Tuulikki Tanskanen ja Niina Svartström. Toimiston vahvuus on 10 henkeä, 9 arkkitehtia ja filosofian maisteri. Toimiston erikoisalaa on rakennusperinnön vaaliminen, restaurointi-, korjaus- ja muutossuunnittelu. Arkkitehdit Mustonen on laatinut laajan kirjon arvokohteiden  rakennushistoriaselvityksiä, alueselvityksiä sekä asiantuntijalausuntoja rakennushistorian alalta. 

## Toimiston restaurointitöitä
* Viipurin kirjasto
*Ravintola Savoy 
*Hvitträsk
*Villa Skeppet
*Valtiontalo, Jyväskylä
* Töölön kirjasto
* Villa Aalto, Riihitie 2, Alvar Aallon kotitalo
* Villa Tammekann
* Seinäjoen Aaltokirjasto
*Lozzi ja Lyhty, Jyväskylän yliopisto
*Otaniemen Saha
*Ahvenanmaan merenkulkumuseo, Maarianhamina, laajennus ja vanhan osan korjaus yhdessä Vuorinen & Kangas arkkitehtien kanssa

## Lähteet
Rafael Tšimiškjan

**Rafael Tšimiškjan** (23. maaliskuuta 1929 Tbilisi, Georgia – 25. syyskuuta 2022) oli Neuvostoliittoa urallaan edustanut painonnoston olympiavoittaja.

Tšimiškjan voitti olympiakultaa höyhensarjassa Helsingissä 1952. Hänen punnerrustuloksensa oli 97,5 kg, tempaustuloksensa 105 kg ja työntötuloksensa 135 kg. Yhteistuloksellaan 337,5 kg hän voitti hopealle sijoittuneen maanmiehensä Nikolai Saksonovin viidellä kilolla. Maailmanmestaruuden hän voitti Wienissä 1954 ja Münchenissä 1955, molemmissa  yhteistuloksella 350 kg..

## Lähteet
Caio Bonfim

**Caio Bonfim** (s. 19. maaliskuuta 1991 Brasília) on brasilialainen kilpakävelijä, olympiamitalisti ja maailmanmestari. 

Lontoon MM-kilpailuissa 2017 Bonfim saavutti 20 kilometrin matkalla pronssia ajalla 1.19.04. Hän sai samalla matkalla pronssia myös Budapestin MM-kilpailuissa 2023 tuolloisella Brasilian ennätysajalla 1.17.47. Tokion MM-kilpailuissa 2025 hän saavutti 35 kilometrillä hopeaa ajalla 2.28.55 ja voitti 20 kilometrillä kultaa ajalla 1.18.35. Hän on ollut MM-kilpailuissa 20 kilometrillä kuudes 2015, kolmastoista 2019 ja seitsemästoista 2011. MM-kilpailujen 35 kilometrin kävelyssä hän oli seitsemäs 2022 ja kymmenes 2023. Rio de Janeiron olympialaisissa 2016 hän sijoittui 20 kilometrin kävelyssä neljänneksi ja 50 kilometrillä yhdeksänneksi. Vuonna 2021 järjestetyissä Tokion olympialaisissa hän oli 20 kilometrin kävelyssä kolmastoista. Pariisin olympialaisissa 2024 hän otti ensimmäisen olympiamitalinsa oltuaan 20 kilometrin kävelyn toinen ajalla 1.19.09. Maratonviestissä hän oli seitsemäs.

Bonfim saavutti Pan-Amerikan kisoissa 20 kilometrin kävelyssä hopeaa Limassa 2019 ajalla 1.21.57 ja Santiagossa 2023 ajalla 1.19,24 sekä pronssia Torontossa 2015 ajalla 1.24.43. Maratonviestissä hän sai pronssia 2023. Lisäksi hän oli 50 kilometrin kävelyssä neljäs 2019. Pan-Amerikan kävelymestaruuskilpailuissa hän sai 20 kilometrin kävelyssä hopeaa 2015 ja pronssia 2013. Hän voitti Etelä-Amerikan-mestaruuden 20&nbsp;000&nbsp;metrin kävelyssä 2013 sekä 20 kilometrin kävelyssä 2012, 2020 ja 2024 sekä sai samalla matkalla hopeaa 2022. Ibero-Amerikan mestaruuskilpailuissa hän saavutti 20&nbsp;000&nbsp;metrin kävelyssä kultaa 2016 ja 10&nbsp;000&nbsp;metrin kävelyssä hopeaa 2022. Nuorten sarjoissa hän voitti Etelä-Amerikan-mestaruuden alle 18-vuotiaiden 10&nbsp;000&nbsp;metrin kävelyssä 2008, alle 20-vuotiaiden 10 kilometrillä 2010 ja alle 23-vuotiaiden 20&nbsp;000&nbsp;metrin kävelyssä 2012. Hän sijoittui alle 20-vuotiaiden MM-kilpailujen 10&nbsp;000&nbsp;metrin kävelyssä neljänneksi 2010 ja kuudenneksi 2008.

Bonfim on kävellyt Brasilian ennätykseksi 20 kilometrin kävelyssä ajan 1.17.37 (Kobe 2025), 35 kilometrin kävelyssä 2.25.14 (Eugene 2022) ja 50 kilometrin kävelyssä ajan 3.47.02 (Rio de Janeiro 2016). Heinäkuussa 2025 hän käveli kotimaassaan 20&nbsp;000&nbsp;metrin ratakävelyssä maanosan ennätyksen 1.18.37,9.

Bonfim antoi toukokuussa 2017 positiivisen dopingnäytteen ja sai kuuden kuukauden kilpailukiellon ajalle 1.3.2018–31.8.2018.

## Lähteet
Eider Arévalo

**Eider Arévalo** (s. 9. maaliskuuta 1993 Pitalito) on kolumbialainen kilpakävelijä. Lontoon MM-kilpailuissa 2017 hän voitti 20 kilometrin matkalla kultaa Kolumbian ennätysajalla 1.18.53. Hän on sijoittunut samassa lajissa 20:nneksi Lontoon olympialaisissa 2012, keskeyttänyt Moskovan MM-kilpailuissa 2013 sekä sijoittunut seitsemänneksi Pekingin MM-kilpailuissa 2015, 15:nneksi Rio de Janeiron olympialaisissa 2016, 18:nneksi vuonna 2021 järjestetyissä Tokion olympialaisissa, 22:nneksi Eugenen MM-kilpailuissa 2022 ja 26:nneksi Budapestin MM-kilpailuissa 2023. 35 kilometrin kävelyssä hän sijoittui kahdeksanneksi MM-kilpailuissa 2022 Kolumbian ennätysajalla 2.25.21. BUdapestin MM-kilpailuissa 2023 hän keskeytti.

Arévalo saavutti Etelä-Amerikan-mestaruuskilpailuissa hopeaa 20&nbsp;000&nbsp;metrin ratakävelyssä 2013. Pan-Amerikan kisoissa 2015 hän sijoittui 20 kilometrillä viidenneksi.

Arévalo voitti alle 20-vuotiaiden 10&nbsp;000&nbsp;metrin ratakävelyn maailmanmestaruuden Barcelonassa 2012 ajalla 40.09,74. Hän voitti 10 kilometrin maantiekävelyn alle 20-vuotiaiden maailmancupin 2010 ja 2012. Alle 20-vuotiaiden Pan-Amerikan-mestaruuden hän voitti 10&nbsp;000&nbsp;metrin ratakävelyssä 2011. Hän voitti alle 18-vuotiaiden Etelä-Amerikan-mestaruuden sekä 10&nbsp;000&nbsp;metrin ratakävelyssä että 10 kilometrin maantiekävelyssä 2010 sekä alle 20-vuotiaiden Etelä-Amerikan-mestaruuden 10&nbsp;000&nbsp;metrin ratakävelyssä 2011.

## Lähteet
Luettelo Suonenjoen julkisista taideteoksista ja muistomerkeistä

**Luettelo Suonenjoen julkisista taideteoksista ja muistomerkeistä** sisältää Suonenjoen kaupungissa olevat pysyvät patsaat, muistomerkit ja muistolaatat. 

Suonenjoella on Kari Tapion muistomerkki.
__TOC__
## Julkiset taideteokset, muistomerkit ja muistolaatat

## Julkisia teoskokonaisuuksia

## Lähteet
Nina Ortlieb

**Nina Ortlieb** (s. 2. huhtikuuta 1996) on itävaltalainen alppihiihtäjä ja syöksylaskun MM-mitalisti.

Courchevelin / Méribelin MM-kilpailuissa 2023 Ortlieb saavutti syöksylaskussa hopeaa.

Ortlieb saavutti nuorten MM-kultaa suurpujottelussa Hafjellissä 2015 sekä supersuurpujottelussa Sotšissa 2016. Alppihiihdon maailmancupissa hän kilpaili ensimmäisen kerran Altenmarkt-Zauchenseen superalppiyhdistetyssä tammikuussa 2014. Ensimmäiset maailmancupin pisteensä hän saavutti Sankt Moritzin supersuurpujottelussa maaliskuussa 2016 oltuaan 11:s. Kymmenen parhaan joukkoon hän sijoittui ensimmäisen kerran oltuaan neljäs Lake Louisen syöksylaskussa joulukuussa 2019. Ensimmäisen palkintosijansa hän saavutti oltuaan kolmas Crans-Montanan syöksylaskussa helmikuussa 2020. Ensimmäisen voittonsa hän saavutti La Thuilen supersuurpujottelussa karkauspäivänä 2020. Joulukuussa 2022 hän sijoittui Lake Louisen jälkimmäisessä syöksylaskussa toiseksi. Maaliskuussa 2023 hän voitti Kvitfjellin supersuurpujottelun. Helmikuussa 2026 hän sijoittui toiseksi Soldeun syöksylaskussa.

Nina Ortliebin isä on syöksylaskun olympiavoittaja Patrick Ortlieb.

## Maailmancup-voitot

## Lähteet

## Aiheesta muualla
*Nina Ortliebin kotisivut
Kai Kobayashi

**Kai Kobayashi** (s. 28. helmikuuta 1993 Tokio) on japanilainen kilpakävelijä. Lontoon MM-kilpailuissa 2017 hän voitti 50 kilometrin matkalla pronssia ajalla 3.41.19.

## Lähteet
Sähköelin

**Sähköelin** on elin, jolla eläin tuottaa sähköä. Kaikilla eläimillä on hieman sähköä hermoissaan ja lihaksissaan, mutta sähköankeriaat ja eräät muut kalat pystyvät kehittämään voimakkaan sähköimpulssin, jolla ne tappavat tai tainnuttavat saaliinsa.

Sähköelimet muodostuvat erilaistuneista soluista, joita kutsutaan elektrosyyteiksi. Solut ovat ohuita laattamaisia muodostelmia. Sähköankeriaalla laattoja on noin 6000, ja kylkiä mukailevat, pitkät sähköä tuottavat elimet täyttävät melkein koko kalan. Suurin osa sähkölaatoista on kytkeytynyt sarjaan. Alle sata on lisäksi kytkeytynyt rinnakkain. Tästä seuraa noin yhden ampeerin virta.

Sähköelimiin syntyy sähköä ionien liikkeestä samalla periaatteella kuin kemiallisessa patterissa. Sähkö purkautuu selkäydinhermoston käskystä. Kerralla purkautuessaan ankerias tuottaa riittävän suuren jännitteen lähellä uivan kalan tainnuttamiseksi. Joillakin lajeilla jännite saattaa nousta 650 volttiin, joka pökerryttää ihmisenkin.

## Lähteet
*
Trofim Lomakin

**Trofim Lomakin** (2. elokuuta 1924 Barantša, Altain aluepiiri, Venäjä – 13. kesäkuuta 1973 Moskova, Venäjä) oli Neuvostoliittoa urallaan edustanut painonnoston olympiavoittaja.

Lomakin voitti olympiakultaa alle 82,5-kiloisten sarjassa Helsingissä 1952. Hänen punnerrustuloksensa oli 125 kg, tempaustuloksensa 127,5 kg ja työntötuloksensa 165 kg. Yhteistuloksellaan 417,5 kg hän voitti hopealle sijoittuneen yhdysvaltalaisen Stanley Stanczykin 2,5 kilolla. Melbournen vuoden 1956 olympialaisten ulkopuolelle hänet jätettiin alkoholi- ja käytösongelmiensa vuoksi. Roomassa 1960 hän saavutti alle 90 kilogramman sarjassa olympiahopeaa 15 kiloa maanmiehelleen Arkadi Vorobjoville hävinneenä.

Maailmanmestaruuden Lomakin voitti Teheranissa 1957 yhteistuloksella 450 kg ja Tukholmassa 1958 yhteistuloksella 440 kg.

Lomakin tuomittiin 1960-luvun lopulla kullan salakuljetusyrityksestä viiden vuoden vankeuteen. Hänet vapautettiin kolmen vuoden jälkeen mutta kesäkuussa 1973 hän kuoli pudottuaan 20 metriä juopuneena. Epäselväksi jäi, oliko kyseessä onnettomuus vai murha.

## Lähteet
Luettelo Pihtiputaan julkisista taideteoksista ja muistomerkeistä

**Luettelo Pihtiputaan julkisista taideteoksista ja muistomerkeistä** sisältää Pihtiputaan kunnassa olevat pysyvät patsaat, muistomerkit ja muistolaatat. 

## Lähteet
* Mönkkönen, Mauri: Voimakkaan murroksen aika. Teoksessa *Pihtiputaan kirja II*. Toimittanut Mauri Mönkkönen. Jyväskylän yliopiston julkaisusarja 37. Pihtipudas-Seura, Jyväskylä 2000; s. 339–486.

### Viitteet
Danil Lysenko

**Danil Lysenko** (s. 19. toukokuuta 1997 Birsk, Venäjä) on venäläinen korkeushypyn MM-mitalisti. 

Lysenko voitti kultaa Euroopan nuorten olympiafestivaaleilla 2013 tuloksella 208. Seuraavana vuonna hän sijoittui kuudenneksi Eugenen alle 20-vuotiaiden MM-kilpailuissa ja voitti kultaa nuorten olympialaisissa Nanjingissa tuloksella 220. Eskilstunan alle 20-vuotiaiden EM-kilpailuissa 2015 hän oli viides. 

Lontoon MM-kilpailuissa 2017 Lysenko voitti hopeaa tuloksella 232. Hän voitti sisäratojen maailmanmestaruuden Birminghamissa 2018 tuloksella 236.

Lysenkon ennätys ulkoradoilla on Eberstadtissa elokuussa 2017 hypätty 238 ja sisäradoilla Hustopecessä tammikuussa 2018 hypätty 237. Hän hyppäsi 20. heinäkuuta 2018 Monacossa 240 cm, mutta tämä tulos hylättiin myöhemmin dopingtuomion takia.

Kansainvälinen yleisurheiluliitto epäsi Lysenkon osallistumisen vuoden 2018 EM-kisoihin Berliinissä kun hän ei ollut toimittanut olinpaikkatietojaan ja tämän vuoksi häntä ei ollut kolmeen kertaan vuoden aikana tavoitettu dopingtestiin. Lopulta Lysenko sai vuonna 2021 kuuden vuoden kilpailukiellon alkaen 3.8.2018. Kaksi vuotta tuli testien väliin jättämisestä ja neljä vuotta dopingtutkinnan häiritsemisestä. Kilpailukieltoa kuitenkin lyhennettiin kahdella vuodella Lysenkon avustaessa dopingviranomaisia Venäjän yleisurheiluliittoon liittyvässä dopingtutkinnassa.

## Lähteet
Majd Eddin Ghazal

**Majd Eddin Ghazal** (s. 21. huhtikuuta 1987 Damaskos) on syyrialainen korkeushyppääjä. 

Lontoon MM-kilpailuissa 2017 Ghazal voitti pronssia tuloksella 229. Rio de Janeiron olympialaisissa 2016 hän sijoittui seitsemänneksi. Hän karsiutui loppukilpailusta olympialaisissa 2008, 2012 ja 2020, MM-kilpailuissa 2009, 2011, 2013, 2015 ja 2019  sekä sisäratojen MM-kilpailuissa 2012.

Ghazal saavutti Aasian-mestaruuskilpailuissa kultaa Dohassa 2019 tuloksella 231, hopeaa Kobessa 2011 ja pronssia Bhubaneswarissa 2017. Lisäksi hän on ollut viides 2013 sekä kahdeksas 2009 ja 2015. Aasian kisoissa hän saavutti pronssia 2018 ja sijoittui kuudenneksi 2014. Sisäratojen Aasian-mestaruuskilpailuissa hän saavutti hopeaa 2008, 2014 ja 2016 sekä pronssia 2012, sisäratojen Aasian kisoissa kultaa 2009 ja 2017. Välimeren kilpailuissa hän sai kultaa 2018 ja hopeaa 2022.

Ghazal hyppäsi ennätyksensä 236 cm Pekingissä 18. toukokuuta 2016. Hallissa hän on hypännyt parhaimmillaan 228 Dohassa 19. helmikuuta 2016. Molemmat tulokset ovat Syyrian ennätyksiä.

## Lähteet
Jevgeni Minajev

**Jevgeni Minajev** (21. toukokuuta 1933 Klin, Moskovan alue, Venäjä – 8. joulukuuta 1993 Klin, Moskovan alue, Venäjä) oli Neuvostoliittoa urallaan edustanut painonnoston olympiavoittaja.

Minajev saavutti olympiahopeaa alle 60 kilogramman sarjassa Melbournessa 1956. Yhteistuloksellaan 342,5 kg hän hävisi kymmenen kiloa Yhdysvaltain Isaac Bergerille. Ennen Rooman olympialaisia 1960 Minajev oli hävinnyt kuusi peräkkäistä kertaa Bergerille. Roomassa Minajev nosti punnerruksella maailmanennätystä sivuten 120 kg, tempauksella 110 kg ja työnnöllä 142,5 kg saaden yhteistulokseksi maailmanennätystä sivuavat lukemat 372,5 kg, mikä riitti kello neljään aamuyöllä kestäneessä kilpailussa kultamitaliin kymmenen kilon erolla Bergeriin.

Minajev voitti maailmanmestaruuden Teheranissa 1957 ja Budapestissa 1962, molemmissa yhteistuloksella 362,5 kg.. Hän saavutti MM-hopeaa vuosina 1958 ja 1961 häviten molemmilla kerroilla Bergerille.
 
## Lähteet
Kirjallisuusvuosi 1887

**Kirjallisuusvuosi 1887** käsittelee vuoden 1887 tärkeitä kirjallisuuden tapahtumia, uutisia ja julkistuksia.

## Tapahtumia
* Ensimmäinen esperanton kielen kuvaus *[[Unua Libro]]* ilmestyi usealle eri kielelle käännettynä. Sen kirjoittaja L. L. Zamenhof esiintyi salanimellä Dr. Esperanto.
* Toimittaja ja lennätinvirkailija Woldemar Westzynthius perusti Suomen Tietotoimiston edeltäjän Suomen Sähkösanomatoimiston.
* Kansanrunoutta kerännyt historioitsija Adolf Neovius tapasi Larin Parasken, joka esitti Neoviukselle usean vuoden aikana laajimman yhdeltä ihmiseltä kerätyn kalevalamittaisen runoaineiston.
*Ensimmäinen vahaskopiokone tuli markkinoille, kun yhdysvaltalainen Alfred Dick aloitti niiden tuotannon ja antoi menetelmälle nimen *mimeograph*.

## Julkaisuja
* Santeri Alkio &ndash; *Teerelän perhe*
* Minna Canth &ndash; *Salakari*
* Arthur Conan Doyle &ndash; *[[Punaisten kirjainten arvoitus]]*
* H. Rider Haggard &ndash; *Jess*
* Sven Hedin &ndash; *Genom Persien, Mesopotamien och Kaukasien* (suom. *Matkamuistelmia Persiasta, Mesopotamiasta ja Kaukaasiasta*, 1898–1900)
* Kaarlo Kramsu &ndash; *Runoelmia*
* Guy de Maupassant &ndash; *Le Horla* (kauhunovelli, suom. 1974 kokoelmassa *Novelleja*)
* Robert Louis Stevenson &ndash; *David Balfourin seikkailut*
* Robert Louis Stevenson &ndash; *Hänen vastoinkäymisensä*
* Robert Louis Stevenson &ndash; *Ryöstölapsi*
* Oscar Wilde &ndash; *[[Cantervillen kummitus]]*
* Émile Zola &ndash; *La Terre*

## Lähteet
Viktor Bušujev

**Viktor Bušujev** (18. toukokuuta 1933 Balahna, Nižni Novgorodin alue, Venäjä – 25. huhtikuuta 2003 Nižni Novgorod, Venäjä) oli Neuvostoliittoa urallaan edustanut painonnoston olympiavoittaja.

Bušujev voitti olympiakultaa alle 67,5 kilogramman sarjassa Roomassa 1960. Hänen punnerrustuloksensa oli 125 kg, tempaustuloksensa 122,5 kg ja työntötuloksensa 150 kg. Hänen yhteistuloksensa 397,5 kg oli maailmanennätys ja sillä hän voitti hopealle sijoittuneen singaporelaisen Tan Howe Liangin 17,5 kilolla. Maailmanmestaruuden Bušujev voitti Teheranissa 1957 yhteistuloksella 380 kg, Tukholmassa 1958 yhteistuloksella 390 kg ja Varsovassa 1959 yhteistuloksella 385 kg..

## Lähteet
Aleksandr Kurinov

**Aleksandr Kurinov** (8. heinäkuuta 1934 Gus-Hrustalnyi, Vladimirin alue, Venäjä – 30. marraskuuta 1973 Kazan, Tataarien autonominen sosialistinen neuvostotasavalta, Venäjä) oli Neuvostoliittoa urallaan edustanut painonnoston olympiavoittaja.

Kurinov voitti olympiakultaa alle 75 kilogramman sarjassa Roomassa 1960. Hänen punnerrustuloksensa oli 135 kg, tempaustuloksensa 132,5 kg ja työntötuloksensa maailmanennätys 170 kg. Hänen yhteistuloksensa 437,5 kg oli maailmanennätys ja sillä hän voitti hopealle sijoittuneen yhdysvaltalaisen Tommy Konon kymmenellä kilolla. Maailmanmestaruuden Kurinov voitti Wienissä 1961 yhteistuloksella 435 kg, Budapestissa 1962 yhteistuloksella 422,5 kg ja Tukholmassa 1963 yhteistuloksella 437,5 kg. Teheranin MM-kilpailuissa 1965 hän sai pronssia tuloksella 432,5 kg. Vuoden 1964 olympialaisiin hän ei päässyt ajauduttuaan harjoittelumetodeista erimielisyyksiin päävalmentajan kanssa.

## Lähteet
Valeri Pronkin

**Valeri Pronkin** (s. 15. kesäkuuta 1994 Nižni Novgorod, Venäjä) on venäläinen moukarinheittäjä. Lontoon MM-kilpailuissa 2017 hän voitti hopeaa tuloksella 78,16.  Vuonna 2021 järjestetyissä Tokion olympialaisissa hän sijoittui kahdeksanneksi.

Nuorten sarjoissa Pronkin voitti Euroopan-mestaruuden alle 20-vuotiaiden EM-kilpailuissa 2013 ja saavutti hopeaa alle 23-vuotiaiden EM-kilpailuissa 2015.

Pronkin heitti ennätyksensä  79,32 Žukovskissa 29. heinäkuuta 2017.

## Lähteet
Sepänkannas

**Sepänkannas** (ruots. *Smedsede*) on asuinalue ja kylä Kirkkonummella, Kantvikin itäpuolella. Sepänkannaksella sijaitsee muun muassa Sepänkannaksen päiväkoti, joka valmistui vuonna 2016. Sepänkankaalta Kirkkonummen keskustaan on noin 4 kilometriä.

## Lähteet
Kirjallisuusvuosi 1894

**Kirjallisuusvuosi 1894** käsittelee vuoden 1894 tärkeitä kirjallisuuden tapahtumia, uutisia ja julkistuksia.

## Tapahtumia
* Ranskalainen kirjailija Pierre Louÿs julkaisi eroottisen runokokoelman Bilitisin laulut, joka oli näennäisesti käännös 500-luvulla eaa. eläneen kreikkalaisnaisen runoista.

## Julkaisuja
* Santeri Alkio &ndash; *[[Puukkojunkkarit (kirja)|Puukkojunkkarit – kuvauksia nyrkkivallan ajalta]]*
* Minna Canth &ndash; *Spiritistinen istunto*
* Henrik Ibsen &ndash; *Pikku Eyolf*
* Arvid Järnefelt &ndash; *Heräämiseni*
* Rudyard Kipling &ndash; *The Jungle Book* (suom. *[[Viidakkokirja]]*). Teoksen jatko-osa vuonna 1895.
* Rainer Maria Rilke &ndash; Leben und Lieder (esikoisrunoteos)
* Mark Twain &ndash; *Pudd'nhead Wilson* (suom. *Veren perintö*, 1932, 1963, 1981)

## Palkintoja

## Lähteet
Kirjallisuusvuosi 1897

**Kirjallisuusvuosi 1897** käsittelee vuoden 1897 tärkeitä kirjallisuuden tapahtumia, uutisia ja julkistuksia.

## Tapahtumia
* Lontoon sanomalehdet uutisoivat tammikuun alussa virheellisesti, että kirjailija Mark Twain olisi kuollut. Twain kommentoi asiaa toteamalla, että uutinen on suuresti liioiteltu.
* Toimittaja Matti Kurikan *Pilvenhattaroita*-kirja takavarikoitiin, koska sen *Syvällä tammen juuret* -nimisessä kertomuksessa väitettiin inkeriläisen kansantarinan perusteella, että Venäjän keisari Paavali I olisi ollut Pietari III:n ja inkerinsuomalaisen talonpoikaistytön avioton poika.
* Kirjailija Hall Cainen romaania *The Christian: a story* myytiin Britanniassa ennätykselliset miljoona kappaletta.

## Julkaisuja
* Juhani Aho &ndash; *[[Panu (romaani)|Panu : kuvauksia kristinuskon ja pakanuuden lopputaistelusta Suomessa]]*
* Charles Baudelaire &ndash; *Fusées ; Mon coeur mis à nu* (suom. *Välähdyksiä; Alaston sydämeni*, 1984)
* Ilmari Kianto &ndash; *Soutajan lauluja : Kokoelma pieniä runoja*
* Rudyard Kipling &ndash; *Recessional* (runo)
* Rudyard Kipling &ndash; *Captains Courageous* (suom. *Meren urhoja*, 1898, 1915, 1958 ja 1982)
* Eino Leino &ndash; *Yökehrääjä*
* Bram Stoker &ndash; *[[Dracula (romaani)|Dracula]]*
* Leo Tolstoi &ndash; *Tšto takoje iskusstvo?* (suom. *[[Mitä on taide?]]*, 2000)
* H. G. Wells &ndash; *[[Näkymätön mies (Wells)|Näkymätön mies]]*

## Palkintoja

## Lähteet
Kirjallisuusvuosi 1892

**Kirjallisuusvuosi 1892** käsittelee vuoden 1892 tärkeitä kirjallisuuden tapahtumia, uutisia ja julkistuksia.

## Tapahtumia
* Kirjailija Maksim Gorki (oikealta nimeltään Aleksei Maksimovitš Peškov) otti taiteilijanimensä “kitkerä” julkaistessaan kirjansa Esseitä ja tarinoita (Очерки и рассказы).

## Julkaisuja
* Minna Canth &ndash; *[[Agnes (novelli)|Agnes]]*
* Arthur Conan Doyle &ndash; *[[Sherlock Holmesin seikkailut (kirja)|Sherlock Holmesin seikkailut]]* (novellikokoelma)
* Gerhart Hauptmann &ndash; *Kankurit*
* Tekla Hultin &ndash; *Suomalaisuuden herätys*
* Pjotr Kropotkin &ndash; *[[Taistelu leivästä]]*
* August Schauman &ndash; *Från sex årtionden i Finland: upptecknade lefnadsminnen* (alkuosa, suomennettu vuosina 1901, 1927 ja 1967)
* Jules Verne &ndash; *[[Karpaattien linna]]*
* Émile Zola &ndash; *La Débâcle*

## Palkintoja

## Lähteet
Ireneusz Paliński

**Ireneusz Paliński** (13. toukokuuta 1932 Nużewo – 9. heinäkuuta 2006 Varsova) oli puolalainen painonnoston olympiavoittaja.

Paliński voitti olympiakultaa alle 82,5 kilogramman sarjassa Roomassa 1960. Hänen punnerrustuloksensa oli 130 kg, tempaustuloksensa 132,5 kg ja työntötuloksensa maailmanennätys 180 kg. Hänen yhteistuloksensa oli 442,5 kg ja sillä hän voitti hopealle sijoittuneen yhdysvaltalaisen James Georgen 12,5 kilolla. Neljä vuotta myöhemmin Tokion olympialaisissa Paliński saavutti alle 90 kilogramman sarjassa pronssia yhteistuloksella 467,5 kg. Hän oli yleensä parhaimmillaan työnnössä ja Tokiossakin hän nosti siinä olympiaennätyksen 182,5 kg.

Maailmanmestaruuden Paliński voitti alle 90 kilogramman sarjassa Wienissä 1961 yhteistuloksella 475 kg.

## Lähteet
Kirjallisuusvuosi 1890

**Kirjallisuusvuosi 1890** käsittelee vuoden 1890 tärkeitä kirjallisuuden tapahtumia, uutisia ja julkistuksia.

## Tapahtumia
* Suomen syrjäseutujenkin asukkaat pääsivät säännöllisten postiyhteyksien ulottuville.
* Suomalaisen Kirjallisuuden Seuran toimitalo valmistui.
* Maisemakuvia alettiin Euroopassa lähettää postikortteina, kun parantunut kirjapainotekniikka mahdollisti edullisen valokuvapainatuksen. 
* Ranskassa julkaistiin Ludvig XIV:n hallinnon salakirjoitettuja kirjeitä, joiden salakirjoituskoodin oli purkanut alan asiantuntija Étienne Bazeries. 

## Julkaisuja
* Arthur Conan Doyle &ndash; *The Sign of the Four* (suom. *Neljän merkki*)
* Reinhold Hausen &ndash; *[[Turun tuomiokirkon Mustakirja]]* (lähdejulkaisu, *Registrum ecclesiae Aboensis*)
* Knut Hamsun &ndash; *[[Nälkä (romaani)|Nälkä]]*
* William James &ndash; *The Principles of Psychology*
* Ina Lange &ndash; *Berättelser från Finland* (suom. *Kertomuksia Suomesta*, 2013)
* Kasimir Leino &ndash; *Ristiaallokossa* (runoja)
* Arthur Machen &ndash; *The Great God Pan* (kauhunovelli)
* William Morris &ndash; *[[Huomispäivän uutisia]]*
* Niilo Savolainen &ndash; *Runoelmia : nuorisolle opiksi ja wanhoille huwiksi*
* J. H. Tuhkanen &ndash; *Aapinen ja lukukirja sekä kertomuksia biblian historiasta : kotia ja kiertokouluja varten*
* J. H. Tuhkanen &ndash; *Kirkko-historia kansakouluja varten*
* Oscar Wilde &ndash; *[[Dorian Grayn muotokuva]]*

## Palkintoja

## Lähteet
Kirjallisuusvuosi 1889

**Kirjallisuusvuosi 1889** käsittelee vuoden 1889 tärkeitä kirjallisuuden tapahtumia, uutisia ja julkistuksia.

## Tapahtumia
* Talouslehti The Wall Street Journal alkoi ilmestyä New Yorkissa.
* *Das Volkstheater in Wien* aloitti toimintansa.

## Julkaisuja
* Henri Bergson &ndash; *Essai sur les données immédiates de la conscience* (filosofiaa)
* Paul Bourget &ndash; *Le Disciple* (romaani)
* Minna Canth &ndash; *[[Kauppa-Lopo]]*
* Friedrich Nietzsche &ndash; *[[Epäjumalten hämärä]]*
* Juho Saarinen &ndash; *Kristian Scriverin Sielun-Aarre* (suomenk. Christian Scriverin hartauskirjat 1.-3., yhteensä noin 2&nbsp;500 sivua)
* Bertha von Suttner &ndash; *Die Waffen nieder!* (suom. *Aseet pois!*)
* Leo Tolstoi &ndash; *[[Kreutzersonaatti (Leo Tolstoin romaani)|Kreutzersonaatti]]* (suomennokset vuosilta 1919, 1946 ja 2011)
* Zacharias Topelius &ndash; *[[Tähtien turvatit]]*
* Mark Twain &ndash; *[[Jenkki kuningas Arthurin hovissa]]*

## Palkintoja

## Lähteet
Kirjallisuusvuosi 1886

**Kirjallisuusvuosi 1886** käsittelee vuoden 1886 tärkeitä kirjallisuuden tapahtumia, uutisia ja julkistuksia.

## Tapahtumia
* Solmittiin kansainvälinen Bernin sopimus tekijänoikeuksista
* Kirkolliskokous hyväksyi uudet suomen- ja ruotsinkieliset virsikirjat.
* Linotype, maailman ensimmäinen latomakone otettiin tuotantokäyttöön New Yorkissa.

## Julkaisuja
* Juhani Aho &ndash; *Hellmannin herra*
* Louisa May Alcott &ndash; *[[Plumfieldin pojat]]*
* Minna Canth &ndash; *[[Hanna (romaani)|Hanna]]*
* Minna Canth &ndash; *[[Köyhää kansaa]]*
* Henrik Ibsen &ndash; *Rosmersholma*
* Juhana Kokko &ndash; *Kölliskö*
* Arthur Rimbaud &ndash; *Illuminations; Une saison en enfer* (suom. *Säteilevät kuvat* ja *Kausi helvetissä*, 1983)
* Robert Louis Stevenson &ndash; *[[Tohtori Jekyll ja Mr. Hyde]]*
* Leo Tolstoi &ndash; *[[Ivan Iljitšin kuolema]]*
* C. F. von Wahlberg &ndash; *Den första hjälpen vid olyckshändelser och på stridsfältet: kort handledning för samariter och sanitetsmanskap* (suom. *Ensi apu onnettomuuden kohtauksissa ja tappelutantereella: lyhyt ohjaus armeliaisuusosastoja ja parannusjoukkoja varten*, 1886)
* Jules Verne &ndash; *[[Robur Valloittaja]]*

## Palkintoja

## Lähteet